Նորաձեւութեան շքերթ

[մինի|Նորաձեւութեան շքերթ, 2014, Պուէյնոս Այրես, [Արժանթին]]
**Նորաձեւութեան շքերթ** (ֆրանս․՝ défilé de mode, անգլ․՝ fashion show), հասարակութեան առջեւ զգեստներու, ներքնազգեստներու եւ կամ նաեւ յարակից իրերու գալիք նորաձեւութիւններու կենդանի տեսարան մը, ներկայացուած նորոյթ ստեղծողի մը կողմէ։

## Տեղեկութիւններ

### Ներկայացում
Նորաձեւութեան շքերթ մը տեղի կ՛ ունենայ զգեստներ եւ կամ յարակից ապրանքներ (կօշիկ, պայուսակ, զարդեր, եւայլն) ցուցադրող անձերու օգնութեամբ։  Ներկայացումը կրնայ տեւել մէկ օր, ինչպէս նաեւ մէկ շաբաթ՝ երբ կը ներկայացուին խումբ մը ստեղծողներու նորաձեւութիւնները։  Վերջինին պարագային այդ շաբաթը կը կոչուի Նորաձեւութեան Շաբաթ (Semaine de la mode / Fashion Week):  Ամենազդեցիկ նորաձեւութեան շաբաթները Նիու Եորքի, Փարիզի, Միլանի, Լոնտոնի եւ Պերլինի շքերթներն են։մինի|1921Շքերթը կը կատարուի ընդհանրապէս շքեղ սրահներու մէջ, ծրագրուած շարքով՝ ըստ նորոյթ ստեղծողին որոշումին եւ կամ ըրած յայտարարութեան համաձայն։  Նորաձեւութեան շքերթները երբեմն կը կատարուին նաեւ բացօթեայ տեղեր, ինչպէս օրինակ հնագիտական վայրի մը մէջ, պատմական հրապարակի մը վրայ, ծովափի մը, զբօսանաւի մը մէջ, թանգարանի մէջ, եւայլն։

### Պատմական ակնարկ
Նորաձեւութեան ցուցահանդէսներ պարբերաբար կը կայանան Փարիզի սրահներուն մէջ, 1800-ական թուականներուն։  ԺԹ․ դարավերջին դէպի Ի․ դար, Փարիզի եւ Լոնտոնի սրահներուն մէջ նորոյթ ստեղծողները նորաձեւութիւնները իրենց յաճախորդներուն  հանդիասաւոր կերպով կը ներկայացնեն։

1900-ական թուականներուն, ամերիկացի փոքրաքանակ վաճառականներ նորաձեւութեան շքերթի գաղափարը կը յղանան։  Ամերիկեան առաջին նորաձեւութեան շքերթը տեղի կ՛ ունենայ 1903-ին Նիու Եորք, «Իերլեչ Պրաթըրս» վաճառատան մէջ։

Եւրոպայի մէջ, ֆրանսացի դերձակուհի Լիւսի Քրիստինա Տաֆ Կորտոնն է որ նորաձեւութեան ներկայացումներուն կու տայ հանդիսաւոր եւ նոյնիսկ թատերական բնոյթ։  Առաջին ներկայացումը կը ներկայանայ «Յուզումի զգեստներ․ թատերական նախաբեմ» նիւթով (*Gowns of Emotion. Proscenium)*։   Յաջորդող տարիներուն ընթացքին նորաձեւութեան շքերթներուն կ՛ ընկերակցին երաժշտութիւնն ու լոյսի խաղերը (սրահի լուսաւորման)։   1973-ին, Փարիզի մէջ առաջին անգամ  Նորաձեւութեան Շաբաթը կը կայանայ․ երկու տարի ետք կը յաջորդէ Միլանոյի շաբաթը։  

1980-էն ետք, բեմադրութիւնը կարեւոր տեղ կը գրաւէ շքերթներուն ընթացքին, տալով չափազանցուած երեւոյթ մը։  Իսկ անոնց հակապատկերն են բնակարաններու մէջ նորաձեւութեան պարզ ներկայացումները։

ԻԱ․ դարուն, միջազգային համբաւի արժանացած ստեղծողները, շքերթներուն մեծ մասը կը կատարեն յատուկ բեմադրութեամբ, փառաւոր ձեւով եւ ընդհանրապէս մեծածախս։ 

## Պատկերասրահ

Պատկեր:Fotothek df roe-neg 0003131 001 Mannequin und Publikum einer Modenschau im Freien.jpg|1950
Պատկեր:Een modeshow tijdens een bijeenkomst van de Nederlandse Bond van Plattelandsvrou, Bestanddeelnr 904-4336.jpg|1951
Պատկեր:Modeshow in punters Giethoorn Nederlandse textiel, Bestanddeelnr 906-5847.jpg|1954
Պատկեր:Modeshow bij Hotel Bouwens in Zandvoort, Bestanddeelnr 907-2455.jpg|1955
Պատկեր:First Lady Jacqueline Kennedy Attends Fashion Show in India (3).jpg|1962
Պատկեր:Modenschau im Kaufhaus Karstadt (Kiel 34.054).jpg|1964
Պատկեր:Internationale Modenschau im Schloss (Kiel 50.595).jpg|1971
Պատկեր:Modenschau des Pelz- und Lederhauses Thormählen (Kiel 68.196).jpg|1976
Պատկեր:Week van de lingerie Modeshow Haarlem, 2001 - 42.jpg|2001
Պատկեր:Milagros Schmoll3.jpg|2009
Պատկեր:Chanel Haute Couture Fall-Winter 2011.jpg|2011
Պատկեր:Julien Fournié Spring Summer 2012 Finale.jpg|2012
Պատկեր:Western Canada Fashion Week 2017 Spring - Edmonton (33144276004).jpg|2017
Պատկեր:Osklen, SPFW N43.jpg|2017
Պատկեր:Magdalena Frackowiak.jpg
Պատկեր:Marc Jacobs Fall-Winter 2012 12.jpg|2011
Պատկեր:Anissa Aida Fashion Show Day 3 TNFW2019 44.jpg|2019
Պատկեր:DC Fashion Week - Emerging Designers Showcase by designer Shey Natividad (36).jpg|2020
              

## Ծանօթագրութիւններ

Ստորոգութիւն:Նորաձեւութիւններու շքերթ